Να διαβάσετε το κείμενο μια φορά φωναχτά στους γονείς σας.

Κάτι που δεν ξέρουν πολλοί για την επανάσταση του ‘21

Το 1821, η εξέγερση των Ελλήνων κατά του τουρκικού ζυγού, αρχικά δεν ενθουσίασε τους Ευρωπαίους. Μια ενδεχόμενη διάλυση της αυτοκρατορίας των Τούρκων, θα ανέτρεπε ριζικά την κατάσταση στην Ευρώπη. Για τους λόγους αυτούς, αλλά και για να εξυπηρετήσουν η κάθε μια τα δικά της συμφέροντα, οι δυνάμεις της Ευρώπης δεν αναγνώρισαν την ελληνική επανάσταση. Η αναγνώριση ήρθε από τη σημερινή Αϊτή.

Η πρώτη χώρα που αναγνώρισε επίσημα την επανάσταση των Ελλήνων και τη διεκδίκηση της ελευθερίας τους, ήταν η Αϊτή, που τότε ονομαζόταν στα ελληνικά Χαΐτιον. Η Αϊτή ήταν μια ανεξάρτητη, αλλά πολύ φτωχή χώρα – προϊόν της Γαλλικής Επανάστασης. Ο Αδαμάντιος Κοραής μαζί με άλλους επιφανείς Έλληνες, είχε γράψει μια επιστολή στον τότε πρόεδρο της Αϊτής, Ζαν Πιερ Μπουαγέ, στην οποία ζητούσαν βοήθεια για την επανάσταση. Ο Αϊτινός πρόεδρος απάντησε με μια επιστολή, στην οποία έλεγε ότι η χώρα του ήταν πολύ φτωχή και δεν είχε ολοκληρώσει τον αγώνα της εναντίον των Γάλλων αποικιοκρατών....   
 Έτσι, δεν ήταν σε θέση να ενισχύσει οικονομικά την Ελλάδα. Αναγνώριζε, όμως, το δικαίωμα των Ελλήνων γι’ αυτοδιάθεση και μιλούσε με θερμά λόγια για την επανάσταση. «Με μεγάλο ενθουσιασμό μάθαμε ότι η Ελλάδα αναγκάστηκε τελικά να αρπάξει τα όπλα, για να αποκτήσει την ελευθερία της και τη θέση που της ανήκει ανάμεσα στα κράτη. «Πολίτες, μεταφέρετε στους συμπατριώτες σας τις θερμότερες ευχές για απελευθέρωση, που σας στέλνει ο λαός της Αϊτής», έγραφε μεταξύ άλλων ο Ζαν Πιερ Μπουαγέ.

Συμβολικά, η Αϊτή έστειλε στους Έλληνες 45 τόνους καφέ προς πώληση, για να αγοραστούν καριοφίλια και άλλα πολεμοφόδια, αλλά και 100 στρατιώτες εθελοντές, που πέθαναν όλοι κατά τη διάρκεια του ταξιδιού προς την Ελλάδα....   
  
Αφού διαβάσετε καλά το παραπάνω κείμενο (4-5 φορές), απαντήστε στις παρακάτω ασκησούλες.

1. Με το εργαλείο υπογράμμισης U στο πάνω μέρος, υπογραμμίστε όλα τα ρήματα.

Αν δεν το καταφέρετε βάλτε ένα Ρ μπροστά από κάθε ρήμα.

2. Βρείτε από το κείμενο:

|  |  |
| --- | --- |
| ΟΥΣΙΑΣΤΙΚΑ | ΕΠΙΘΕΤΑ |
|  |  |

3. Κλίνω τα ουσιαστικά:

ΕΝΙΚΟΣ ΑΡΙΘΜΟΣ

|  |  |  |
| --- | --- | --- |
| Ον. ο γιατρός | η βοήθεια | το σπίτι |
| Γεν. |  |  |
| Αιτ. |  |  |
| Κλητ. |  |  |

ΠΛΗΘΥΝΤΙΚΟΣ ΑΡΙΘΜΟΣ

|  |  |  |
| --- | --- | --- |
| Ον. |  |  |
| Γεν. |  |  |
| Αιτ. |  |  |
| Κλητ. |  |  |

ΕΡΩΤΗΣΕΙΣ ΚΑΤΑΝΟΗΣΗΣ ΚΕΙΜΕΝΟΥ

1. Ποια ήταν η πρώτη χώρα που αναγνώρισε την Ελληνική Επανάσταση;

.....

2. Γιατί δεν μπορούσε να ενισχύσει οικονομικά την Ελλάδα;

....

3. Τι έστειλε σαν συμβολική βοήθεια;

.....

4. Για ποιο λόγο έστειλε τον καφέ;

.....

5. Γιατί οι Αϊτινοί στρατιώτες δεν έφτασαν ποτέ στην Ελλάδα;

.....